Here is a page extracted from Wikipedia that may contain CSS, HTML, and a lot of unformatted text.

Title: Alcanyicello
Content: Alcanyicello (Alcañicejo en castellano) ye un lugar despoblau de l'actual termin municipal de Tosos, en lo Campo de Carinyena y en la provincia de Zaragoza.

Toponimia 
En textos medievals lo podemos veyer escrito sin diminutivo como Alcanyiç, con diminutivo -ello u la suya variant -echo (Alcannicello, Alcanicillo, Alcanyicello, Alcanyicejo), con diminutivo -iello (Alcaniciello, Alcanyziello), u con diminutivo -uelo (Alcanyiçuelo). Tamién se vei en textos medievals l'apelativo de la Uerba (Alcanniz de la Huerba). La forma con sufixo -ello ye una forma que corresponde a la fonetica aragonesa y que se castellanizó dando l'actual toponimo Alcañicejo.

Historia 
En la Edat Meya bi habió un castiello que controlaba estratechicament lo paso por La Uerba. En fuents musulmanas andaluzas ya mencionan Al Kanisa en l'anyo 878 como un puesto de paso a on bi habió una batalla mientres una expedición contra Saraqusta. Tamién ye mencionau probablement en lo Poema de Mio Cid:

Alcanyicello fue reconquiesto en ixas envuentas d'Alifonso I lo Batallero, qui en aviento de l'anyo 1124 lo donó a los chirmans Fruela y Pelayo pero retenendo pa ell una tercera part. 

Manimenos este lugar y castiello cambió de mans en muitas ocasions. Lo 20 d'agosto de 1348 lo compró la Comunidat de Daroca, pero pasó a mans de Ximeno de Bailo lo 12 d'octubre de 1364 por cesión de Pero lo Cerimonioso. Los zaguers dreitos reyals que i teneba lo rei fuoron vendius a Chuan Ferrández d'Heredia lo 12 de febrero de 1371. En 1372 lo rei remató cedendo este lugar y castiello a Gonzalo González de Lucio.

Referencias

Bibliografía 
  UBIETO ARTETA, Antonio: Historia de Aragón. Los pueblos y los despoblados 1 (Ed. Anubar. Zaragoza, 1984).
  Eduardo Viñuales Cobos: Red Natural de Aragón. Campo de Cariñena nº 25, 2008.
  José Luis Corral Lafuente: Alcañiz de Huerva. Notas para su identificación. Aragón en la Edad Media, ISSN 0213-2486, Nº 13, 1997 , pachinas. 41-64

Despoblaus d'a provincia de Zaragoza
Lugars de Tosos
Localidaz de l'archidiocesi de Zaragoza en o Campo de Carinyena